AIŠKINAMASIS RAŠTAS

 Dėl pavedimo savivaldybės kontrolieriui parengti išvadą

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatyme numatyta, kad savivaldybės taryba, turėdama savivaldybės kontrolieriaus (Kontrolės ir audito tarnybos) išvadą, gali primti sprendimus dėl paskolų ėmimo, laikantis įstatymu nustatytų skolinimosi limitų.

 2020 m. valstybės biudžeto ir savivaldybių biudžetų finansinių rodiklių patvirtinimo įstatyme (toliau – įstatymas) yra nustatyta, kad savivaldybės skola negali viršyti 60 procentų šio įstatymo 6 priede nurodytų prognozuojamų savivaldybės biudžeto pajamų.

 2020 m. savivaldybės duomenys (tūkst. Eur) pateikiami lentelėje:

|  |  |  |
| --- | --- | --- |
| Eil. Nr. | Rodikliai | 2020 m. |
| 1. | 2020 m. savivaldybės biudžeto prognozuojamos pajamos  | 11359 |
| 2. | 2020 metų finansinių rodiklių patvirtinimo įstatymo 12 straipsnyje nustatyti savivaldybių skolinimosi limitai: | Limitas 2020 m.  | Savivaldybės skola |
| 2019-12-31 |
| 2.1. | savivaldybės skola negali viršyti 60 proc. prognozuojamų savivaldybės biudžeto pajamų  | 6815,4 | 2992 |
| 2.2. | Savivaldybės skola procentais |   | 26,34 |

 Pagal 2019 m. gruodžio 31 d. duomenis savivaldybės skola sudaro 26,34 procentus nuo 2020 m. prognozuojamų pajamų.

 Savivaldybė planuoja skolintis 1 685 900 eurų. Jei būtų pasiskolinta visa suma, savivaldybės skola procentais būtų- 41,18.

 2020 m. savivaldybė planuoja skolintis dalimis:

 1. Be papildomų apribojimų savivaldybė gali skolintis 550 tūkst. Eur., nes savivaldybės grąžinama paskolų suma 2020 m. yra 564,9 tūkst. Eur. Savivaldybė planuoja pasiskolinti 14,9 tūkst. eurų mažiau nei grąžina paskolų 2020 m. Tokiu būdu bus išlaikomas toks pats skolinimosi lygis, t.y. skola nedidėja, bet ir įsipareigojimai nemažėja. Ši paskolos dalis planuojama panaudoti:

 1.1. Europos Sąjungos finansuojamiems projektams įgyvendinti. Paskolos planuojamos imti iš Europos investicijų banko šiems savivaldybės projektams:

 1.1.1. „Molėtų miesto J. Janonio gatvės gyvenamojo kvartalo viešosios infrastruktūros sutvarkymas“ , kodas 07.1.1-CPVA-R-905-91-0012, savivalybės lėšų projekte suma – 141877,9 Eur;

 1.1.2. „Bendruomeninių vaikų globos namų ir vaikų dienos centrų tinklo plėtra Molėtų rajono savivaldybėje“, kodas 08.1.1-CPVA-V-427-02-0006, savivalybės lėšų projekte suma - 64.122,51 Eur.

 1.1.3. „Molėtų miesto centrinės dalies kompleksinis sutvarkymas (I etapas)“ (Savivaldybės aikštė), - savivalybės lėšų projekte suma - 314 368,85 eur.

 1.1.4. "Molėtų miesto centrinės dalies kompleksinis sutvarkymas (II etapas)“ ( Amatų g.)-savivalybės lėšų projekte suma -   59 480,32  eur.

 Sumos gali keistis dėl nepasirašytų sutarčių su rangovais ar kitų aplinkybių, neviršijant 550 tūkst. Eur. sumos.

 1.2. Jei savivaldybei nepavyktų paimti paskolos iš Europos investicijų banko 1.1. punkte nurodytiems projektams, 550 tūkstančių eurų dydžio paskola arba likutis nurodytos paskolos sumos iš paskolų paimtų per Europos investicijų banką, būtų imamamas iš kitų kredito įstaigų. Šia paskolos dalimi (ar paskola) planuojama padengti 2020 metų paskolų dalies grąžinimo sumas.

 2. Pagal Lietuvos Respublikos finansų ministro 2020 m. kovo 18 d. įsakymu Nr. 1K-69 patvirtintą 2020 metų projektų atrankos tvarkos aprašą, savivaldybė planuoja įgyvendinti 2 projektus (Molėtų kultūros namų rekonstrukcija ir Molėtų gimnazijos kapitalinis remontas) iš pasiskolintų lėšų pagal Biudžeto rodiklių įstatymo 12 straipsnio 1 dalies 2 punktą. Bendra savivaldybės planuojama skolintis suma turi būti mažesnė negu Biudžeto rodiklių įstatymo 12 straipsnio 1 dalies 2 punkte nurodyti skolinimosi limitai arba lygi jiems, t.y. ne didesnė kaip 1135,9 tūkst. Eur. (10 procentų nuo prognozuojamų pajamų- 11359 tūkst. Eur)

 Tik Centrinei projektų valdymo agentūrai įvertinus savivaldybės pateiktus finansuoti projektus (Molėtų kultūros namų rekonstrukcija ir Molėtų gimnazijos kapitalinis remontas), gali būti suteiktas leidimas papildomai skolintis nurodytą sumą- 1135,9 tūkst. Eur.

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 2 dalies 28 punktu; 27 straipsnio 1 dalies 3 punktu;

 Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – savivaldybės administracija gavusi teigiamą savivaldybės kontrolieriaus išvadą, galės rengti savivaldybės tarybos sprendimo projektą dėl paskolų ėmimo.

**4. Priemonės sprendimui įgyvendinti**

 Kredito tiekėjo parinkimas apklausos būdu, netaikant LR viešųjų pirkimų įstatymo nuostatų.

**5. Lėšų poreikis ir jų šaltiniai ( prireikus skaičiavimai ir išlaidų sąmatos)**

 Nėra.

**6.Vykdytojai, įvykdymo terminai**

 Savivaldybės kontrolierius. Išvadą parengti iki 2020 m. gegužės 15 d.